Na temelju članka 19. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) ), članka 5. Zakona o kulturnim vijećima i financiranju javnih potreba u kulturi („Narodne novine“ broj 83/22), te članka 13. Statuta Općine Medulin ("Službene novine Općine Medulin“ br. 2/13, 2/18, 8/18, 2/20, 1/21), Općinsko vijeće Općine Medulin, na \_\_\_.sjednici održanoj dana \_\_\_. \_\_\_. 2024. godine donosi

PROGRAM JAVNIH POTREBA U KULTURI

NA PODRUČJU OPĆINE MEDULIN ZA 2025. GODINU

**Članak 1.**

Ovim programom utvrđuju se javne potrebe u kulturi te visina sredstava koja će se u 2025. godini osigurati u Proračunu Općine Medulin za njihovo ostvarenje.

Općina Medulin u okviru svog samoupravnog djelokruga osigurava potrebe lokalnog značaja u kulturi. Ovaj program utvrđuje njihove oblike i obujam provođenja u 2025. godini. Sredstva za njegovo provođenje osiguravaju se u Proračunu Općine Medulin.

**Članak 2.**

Programom javnih potreba u kulturi Općine Medulin obuhvaćaju se svi oblici poticanja i promicanja kulture i kulturnih djelatnosti što pridonose razvitku i unapređivanju kulturnog života na području općine Medulin, a iz Proračuna Općine Medulin se osiguravaju sredstva za djelatnosti u kulturi, aktivnosti, manifestacije i projekte u kulturi od interesa za Općinu Medulin. Takvima se smatraju programi i projekti lokalnog značaja u kulturi koji promiču interkulturni dijalog, razvoj civilnoga društva, očuvanje lokalnih običaja, tradicije te kulturnih značajki područja, koji su stručno utemeljeni, visoke razine kvalitete, ekonomični te oni koji se odvijaju kontinuirano.

**Članak 3.**

U Program javnih potreba u kulturi Općine Medulin za 2025. godinu, biti će uvršteni godišnji programi i projekti:

- rad društava i udruga u kulturi na području općine Medulin;

- razvijanje kulturno-umjetničkog amaterizma (glazbenog i folklornog);

- poticanje umjetničkog stvaralaštva

- djelatnosti Općinske čitaonice u Vinkuranu;

- izdavanje knjiga i potpore izdavanju knjiga;

- izložbe;

- kazališne predstave;

- manifestacije u kulturi

- zaštita i očuvanje arheološke baštine;

- zaštita i očuvanje nepokretnih i pokretnih kulturnih dobara;

- zaštita i očuvanje nematerijalnih kulturnih dobara;

- međunarodna kulturna suradnja

- ostvarivanje ostalih programa i projekata u kulturi na području općine Medulin.

**Članak 4.**

Financiranje programa temeljeno je na sredstvima proračuna Općine koja su financijski iskazana u ovom programu.

**Članak 5.**

Javne potrebe u kulturi lokalnog značaja za koje se ovim Programom osiguravaju sredstva u Proračunu Općine Medulin za 2025. godinu, u ukupnom iznosu od **269.300,00** **€,** jesu:

**1. MANIFESTACIJE U KULTURI – KAZALIŠNE PREDSTAVE**

Općina Medulin nastavlja s organizacijom kazališnih predstava, započetom u 2015. godini te uspješno nastavljenom u narednim godinama. Predstave se tijekom godine organiziraju i izvode u periodima kada manjka kulturnih manifestacija za mještane s područja općine (jesen/zima/proljeće) te u ljetnom periodu, kada publika uz mještane mogu biti i domaći i strani posjetitelji i gosti.

Općina Medulin će u svom proračunu za 2025. godinu osigurati sredstva u iznosu od **10.000,00 €** za navedene manifestacije u kulturi.

|  |  |  |
| --- | --- | --- |
| Redni broj | Manifestacija u kulturi – kazališne predstave | Odobreni iznos u proračunu Općine Medulin za 2025. godinu |
| 1 | Kazališne predstave  | **10.000,00 €** |
|  | **UKUPNO** | **10.000,00 €** |

**2. IZLOŽBE**

Iznosom od 6.000,00 € planira se financirati izložbena djelatnost, samostalno ili pak u suradnji s muzejskim i drugim kulturnim ustanovama te organizacijama u prostorima Općine Medulin i na otvorenom, a u cilju pružanja dodatnog sadržaja mještanima i gostima Općine Medulin tijekom godine.

|  |  |  |
| --- | --- | --- |
| Redni broj | Izložbe | Odobreni iznos u proračunu Općine Medulin za 2025. godinu |
| 1 | Izložbe | 6.000,00 €  |
|  | **UKUPNO** | **6.000,00 €**  |

**3. IZDAVAČKA DJELATNOST**

Općina Medulin planira tijekom 2025. godine osigurati sredstva u iznosu od **36.000,00 €** za nastavak svoje izdavačke djelatnosti te financiranje realizacije knjiga i publikacija od značaja za Općinu Medulin, a kojima se bilježe i valoriziraju povijest, tradicija, jezik i baština područja općine kao i aktivnosti odnosno doprinosi od značaja za šire područje ljudskog djelovanja (sportsko-obrazovne-društvene i sl. aktivnosti).

|  |  |  |
| --- | --- | --- |
| Redni broj | Izdavačka djelatnost | Odobreni iznos u proračunu Općine Medulin za 2025. godinu |
| 1 | Financiranje izdavačke djelatnosti | 36.000,00 € |
|  | **UKUPNO** | **36.000,00 €** |

**4. FINANCIRANJE RADA OPĆINSKE ČITAONICE**

Iznos od **11.500,00 €** namijenjen je za troškove redovnog rada čitaonice, evidetniranja i nabave novih knjiga, časopisa, novina, opremanje te za održavanje manifestacija i prigodnih programa u Općinskoj čitaonici u Vinkuranu. Djelovanje Općinske čitaonice u Vinkuranu Općina Medulin nastavlja podržavati i financirati u cilju omogućavanja dodatnih sadržaja u kulturi te poboljšanja kvalitete života svojim mještanima tijekom čitave godine.

|  |  |  |
| --- | --- | --- |
| Redni broj | Financiranje rada Općinske čitaonice u Vinkuranu | Odobreni iznos u proračunu Općine Medulin za 2025. godinu |
| 1 | Financiranje redovnog rada čitaonice | 11.500,00 € |
|  | **UKUPNO** | **11.500,00 €** |

**5. SUFINANIRANJE RADA DRUŠTAVA I UDRUGA U KULTURI**

Za sufinanciranje rada društava i udruga u kulturi predviđeno je **60.000,00 €**.

Ciljevi Općine Medulin u segmentu kulture usmjereni su tomu da se na području općine Medulin tijekom cijele godine provode kvalitetni programi i projekti, akcije i manifestacije realizirani što kroz redovne djelatnosti udruga u kulturi, što kroz općinske projekte, a sve od interesa i značaja za Općinu Medulin i njene mještane.

Područja od interesa i značaja u kojima će Općina Medulin sufinancirati programe i projekte udruga u kulturi na svom području jesu: kulturno-umjetnički amaterizam (glazbeni, glazbeno-scenski, plesni i folklorni), poticanje umjetničkog stvaralaštva, kultura mladih (edukacija u području kulture te kreativno stvaralaštvo djece i mladih) te dostupnost, pristup i sudjelovanje u kulturi, izložbena djelatnost, očuvanje i promocije lokalne povijesne i kulturne baštine, njegovanje lokalnih narječja te manifestacije na području Općine Medulin s ciljem afirmacije kulturnog identiteta Općine i podizanja kvalitete kulturne ponude, zaštita, očuvanje i valorizacija kulturne i arheološke baštine, nepokretnih i pokretnih kulturnih dobara, nematerijalnih kulturnih dobara te posebno očuvanje, valorizacija i promocija lokaliteta Arheološkog parka Vižula, izdavanje knjižne i neknjižne građe, digitalizacija u području kulture, u cilju očuvanja i valorizacije kulture, baštine i identiteta Općine Medulin.

|  |  |  |
| --- | --- | --- |
| Redni broj | Sufinanciranje rada društava i udruga u kulturi | Odobreni iznos u proračunu Općine Medulin za 2025. godinu |
| 1 | Sufinanciranje rada društava i udruga u kulturi | 60.000,00 € |
|  | **UKUPNO** | **60.000,00 €** |

**6. OSTALI PROGRAMI U KULTURI**

Kako bi omogućila i osigurala mještanima i posjetiteljima na području općine kvalitetne i cjelogodišnje dodatne sadržaje u kulturi, Općina Medulin planira u 2025. godini financirati programe u kulturi, kojima želi obuhvatiti dodatne oblike poticanja i promicanja kulture i kulturnih djelatnosti te time pridonijeti razvitku i unapređivanju kulturnog života na svome području. Planiraju se realizirati programi i projekti poticanja stvaralaštva mještana svih generacija kroz kreativne i umjetničke radionice, umjetničke akcije i intervencije u javnim prostorima i na javnim površinama u naseljima općine, istraživanja i prezentacije baštine te druge aktivnosti, manifestacije i kulturni sadržaji.

Za ostale programe u kulturi Općina Medulin će u svom proračunu za 2025. godinu osigurati sredstva u iznosu od **43.000,00 €.**

|  |  |  |
| --- | --- | --- |
| Redni broj | Ostali programi u kulturi | Odobreni iznos u proračunu Općine Medulin za 2025. godinu |
| 1 | Ostali programi u kulturi | 43.000,00 € |
|  | **UKUPNO** | **43.000,00 €** |

**7. UPRAVLJANJE ARHEOLOŠKIM PARKOM VIŽULA I PARKOM POVIJESTI BANJOLE**

 Arheološki park Vižula otvoren u lipnju 2019. g., otkada Općina Medulin upravlja istim te primarno kroz proračun u Programu javnih potreba u kulturi financira putem studentskih ugovora sezonsko zapošljavanje studenata za rad sa posjetiteljima na info punktu, uspostavu rada posjetiteljskog centra, izradu novih edukacijskih panela te ostala infrastrukturna ulaganja u područje kao i dr. operativne troškove.

 Od 2021. dodatni prostor i sadržaj za prezentaciju kulturno-povijesne baštine područja općine Medulin je Park povijesti Banjole kojemu je cilj dodatno proširiti turističku i kulturnu ponudu za mještane te za domaće i strane turiste i posjetitelje. Općina Medulin upravlja Parkom te će primarno kroz proračun u Programu javnih potreba u kulturi financirati troškove rada info punkta (sezonsko zapošljavanje studenata za rad sa posjetiteljima) i dr. operativne troškove.

 Općina Medulin će u svom proračunu za 2025. godinu osigurati sredstva u iznosu od **89.800,00 €** za upravljanje Arheološkim parkom Vižula te **13.000,00 €** za upravljanje Parkom Povijesti Banjole:

|  |  |  |
| --- | --- | --- |
| Redni broj | Upravljanje Arheološkim parkom Vižula i Parkom povijesti Banjole | Odobreni iznos u proračunu Općine Medulin za 2025. godinu |
| 1 | Upravljanje Arheološkim parkom Vižula | 89.800,00 € |
| 2 | Upravljanje Parkom povijesti Banjole | 13.000,00 € |
|  | **UKUPNO** | **102.800,00 €** |

Klasa:

Urbroj:

Medulin, \_\_\_.\_\_\_.2024.

**općinsko vijeće općine medulin**

**predsjednik**

Simeone Ukotić